钦定古今图书集成/历象汇编/庶征典/第021卷 > 梁
## 钦定古今图书集成/历象汇编/庶征典/第021卷 > 梁

### 武帝天监十年十二月壬戌朔日有蚀之

按《梁书。武帝本纪》。不载　按《隋书天文志》。天监十年
十二月壬戌朔。日蚀在牛四度。

### 普通元年春正月丙子日有蚀之

按《本纪》云云。　按《志占》曰：“日蚀阴侵阳。阳不克阴也。
为大水。”其年七月，江淮海溢。

三年五月壬辰朔，日有蚀之，既，赦天下，百僚上封事，
郡国各举贤良方正。

按《本纪》。“三年五月壬辰朔。日有蚀之。既。癸巳赦天下。
并班下四方。民所疾苦。咸即以闻。公卿百僚各上封事。连率郡国。举贤良方正直言之士。”　按《隋书天文
志》。不载。

四年十一月癸未朔，日有蚀之。

按《本纪》云云。　按《隋志》同。

### 太清元年二月己卯白虹贯日

按《本纪》云云。　按《隋志》不载。